o
Derek Princei teenistus
Iisraeli ainulaadsus Jumala prohvetlikus kalendris 3/3
Nüüd jõuame perioodi, mil Jumala Sõna läheb täide.
Ta liigub samm-sammult.
Võime panna sõrme kirjakoha taha endale märgistuseks,
et siiamaani on kõik Jumala prohveteeringud täitunud.
Salm 24: "Ma toon nad võõraste rahvaste keskelt,
Ma kogun teid kõikidest võõrastest maadest ja toon teid teie omale maale."
Kelle maale? Siit näeme, et see on nende oma maa,
ükskõik, kas nad seal elasid või mitte. See on igal juhul nende oma,
kuna Jumal andis selle neile igavese lepinguga.
Ta ei andnud maad laenuks, vaid päriselt neile.
Kuid ta ootas, et Ta rahvas käituks vastavalt liidulepingule.
"Ma võtan teid võõraste rahvaste keskelt,
Ma kogun teid kõikidest maadest ja toon teid teie omale maale."
Iisraeli naasnud juudid on tulnud tagasi vähemalt 100 erinevast maast.
Jumal teeb just seda, mida Ta on öelnud end tegevat.
Olime Rutiga heebrea keele kursustel Jeruusalemmas 1979. aastal.
Meie rühmas oli õpilasi, kes olid naasnud Iisraeli
30 erinevast maast.
See on imeline. Inimesed tegelevad ükskõik millega,
kuid nad ei näe Jumala tegude suurust.
See äratab vähemalt minus austust.
Salm 25: "Ma piserdan teie peale puhast vett,
nõnda, et te puhastute. Ma puhastan teid teie
saastast ning kogu ebajumalate jälkustest."
Pange tähele, et nad tulevad paika, mida Jumal nimetab
saastaks.Seda on oluline mõista, sest paljud kristlased arvavad,
et juudid pöörduvad oma maale tagasi, kuid alles siis,
kui nad on võtnud Jeesuse Messiana vastu.
Tore mõte, kuid Jumal ütles:
"Toon nad kõigepealt tagasi,
siis tegelen nendega nende omal maal."
Vabandust, kuid nüüd nuuskan oma nina.
On piinlik tõsta oma nina mikrofoni juurde,
kuid on veel piinlik jätta nuuskamata.
Jumal ütles: "Kui olete tagasi pöördunud oma maale,
siis Ma piserdan teie peale puhast vett ja puhastan teid
teie saastast ja kõigist teie ebajumalaist."
Ütlen seda, et tänapäeva Iisraeli vaimne olukord on saastatud.
Iisraelis on tehtud sama palju aborte,
kui holokaustis hukkus juute.
See on vaid üks näide. Iisrael on uppunud okultismi sohu.
Mitmed ortodoksed juudid on kõige sügavamal okultismis.
Eemalt paistavad pühade inimestena, kuid tegelikkuses see nii ei ole.
Nad käivad regulaarselt surnud rabide haudadel neid kummardamas.
Jumal aidaku neid, kuid räägin ühe loo.
Hiljuti üks Venemaalt kodumaale immigreerunud juut
aitas mind ja Rutti.
See on tüüpiline näide sellest, mida Jumal teeb.
Mees oli ateist, ta polnud millestki huvitatud,
ega teadnud, miks ta Iisraeli tuli. Ta tahtis vaatamisväärsusi näha.
Ta jalutas vanalinnas ja jõudis lõpuks Püha Haua kirikuni.
Kui miski, siis Püha Haua kirik on minu arvates saastunud okultismiga.
Ta istus kirikus, kui Jumal ilmutas talle, et Jeesus on Messias.
Ta oli ilmutuse järgselt niivõrd nõrk, et
ei suutnud 40 minuti jooksul käia.
Ta püüdis kirikust väljuda, kuid väsis ja istus taas,
teades, et Jeesus on Messias.
Ta töötas meie teenistuses mõnda aega ja elas vanalinnas.
Ta rääkis meile,-pean teile sellest rääkima-
et tema korteri naabruses oli bordell, kus õigeusklikud
juudid olid igal õhtul järjekorras. Kas teate, miks?
Kuna Piibel keelab vahekorras olemise naise menstruatsiooni ajal.
Osad rabid lubavad meestel käia sel ajal prostituudi juures.
Ma ei taha olla negatiivne, kuid kui Jumal räägib saastatusest,
siis see on just see, millest see juut rääkis.
Jumal tõi nad sellistena tagasi.
Sina ja mina poleks seda teinud, kuid kui
mina oleksin olnud mina, poleks ma kunagi suutnud end päästa.
Ma ei olnud seda väärt ja olin saastunud.
Ärme hoia Iisraeli pealt ära seda armu,
mida Jumal on meile osutanud.
Temal on meelevald osutada armu. Väljend "Jumala kõikvõimsus"
on jäänud paljude kristlaste sõnavarast ära.
Mina defineerin kõikvõimsust nii:
Jumal teeb seda, mida Ta tahab, siis, kui Ta tahab,
ning viisili, mil Ta tahab ning Tema ei küsi kelleltki luba.
Mina kummardan Jumala kõikvõimsuse ees.
Loen Piiblit ja ütlen:
"Kui Jumal ütleb nii, siis Ta ka teeb seda!"
Ma ei püüa Jumalat õigustada.
Jumal ütleb: "Ma piserdan teie peale puhast vett ning
puhastan teid kogu teie saastast."
Mis on puhas vesi?
Minu meelest on see Jumala Sõna,
mille Jeesus andis oma jüngritele:
"Teie olete juba puhtad, kuna sõna, mida ma teile rääkisin,
on teid puhastanud." Üha rohkem Iisraeli juute
kuuleb Jumala Sõna, ka Uut Testamenti.
Sellel on hämmastav mõju.
Mulle meenub üks meie sõber, noor mees.
Ta oli tüüpiline ameerikla juut, materialistlik.
Tal polnud mitte mingisugust usku.
Kuid keegi andis talle Uue Testamendi ja ta hakkas Matteuse evang. lugema.
Ta ütles:"Olles lugenud läbi mõned peatükid, mõistsin ma,
et Jeesus oli tõesti juut."
Püha Vaimu imelise juhatuse läbi luges ta salmi,
kus Jeesus ripub ristil ning tema pea kohal on silt:
"See on Jeesus- juutide kuningas."
Ta mõistis, et see on tõsi ning need sõnad selgitasid talle,
kes Jeesus on. Nüüd on tal tugev usk ning ta elab Iisraelis.
Usaldan Jumala Sõna täielikult.
Õppisin Jumalat tundma, kui lugesin Piiblit
kui ilmalikku filosoofiat, pidades raamatut filosoofia teoseks.
Üheksa kuud hiljem kohtasin Piibli Autorit.
Piibel hakkas minule midagi tähendama. Sellest ajast alates pole ma
kahelnud, et Piibel ei oleks Jumala Vamust kirjutatud.
Ma pole kunagi võidelnud sellega, kas uskuda, või mitte.
See on Jumala arm.
Olin siis veel sõjaväes ja mõtlesin, mida oma eluga teha.
Tahtsin alustada Piibliringi, kuid ei teadnud, kust alustada.
Otsustasime jätta Vana Testamendi ning tegeleda Uue Testamendiga.
Pidasin Piibliringi Põhja-Aafrika kõrbes
ning hiljem ka oma kaassõduritele Sudaanis.
Õppisin, et kui inimestele pakkuda Jumala Sõna ning
nad avanevad sellele, juhtub midagi imelist.
Usaldan Jumala Sõna. See ei tule tühjalt tagasi,
vaid saadab korda selle, milleks ta on läkitatud ja
teeb selle, mis on Jumala meele järgi.
Usun, et puhta vee piserdamine tähendab
Kirjade avanemist pühale maale naasnud juutide jaoks. Hs 36:26:
"Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame ja annan teile lihase südame."
Sinna maani oli neil olnud kivine süda.
Kui mina seda ütleksin, siis mind süüdistataks antisemitismis,
kuid see on Hesekieli tekst. Ette kuulutatud südame muutus on tõsi.
Kivist süda ei saa vastu võtta Püha Vaimu.
Minu arusaamist mööda pole juudid suutnud Vaimu vastu võtta
juba aastasadu, jättes erandid välja.
See on Jumala müsteerium.
Jumal tegi seda, kuid nüüd Ta ütleb:
"Ma kõrvaldan teie ihust kivise südame ja annan teile lihase südame."
Milles on vahe? Elav süda suudab Püha Vaimu vastu võtta.
Salm 27: "Ma panen teie sisse oma Vaimu ja teen,
et te käite mu määruste järgi ja peate mu seadusi ning täidate neid."
Märgake muutust! Eelmises salmis oli "elav süda", selles
"uus vaim." Nüüd ütleb Jumal: "Mina annan oma Vaimu-
Püha Vaimu teie sisse ja te peate mu käske."
Kui paljud teist mõistavad, et ilma Püha Vaimuta
ei saa keegi olla Jumalale meelepärane,
olles siis juut või muulane? Võime üritada olla religioossed,
võime võtta seda tõsiselt, olles endaga rahul,
kuid ilma Püha Vaimuta ei suuda me Jumala käske pidada.
Jumal teeb nii: kõigepealt ta eemaldab kivisüdame ning
asendab selle elava südamega ning annab Oma vaimu nende
sisse, mistõttu nad muutuvad taas Talle kuulekaks.
Salm 28 on haripunkt ja eesmärk:
"Ja te saate elada maal, mille ma olen andnud teie vanemaile; "
Pole väiksematki kahtlust, millisest maast on jutt.
" teie olete minu rahvas ja mina olen teie Jumal."
See on eesmärk. Kõik muu on samm eesmärgi poole.
Kui vaadata puu- või kiviraijujat tema töös,
siis ütleksite, kui töö on alles poole peal,
et te ei näe selles midagi erilist või kaunist,
vaid erinevaid kühmusid.
Skulptor ütleks:"Oodake, kuni töö on valmis.
Alles siis hinnake seda." Jumal ütleb:
"Ärge arvustage juute. Ärge arvustage mind.
Oodake, kuni olen Oma töö valmis saanud.
Siis saate elada sellel maal ja olla Minu rahvas,
ja mina olen Teie Jumal." See on eesmärk.
Edasi räägib Jumal edukuse õnnistusest, milesse me
hetkel ei süvene. Siis Ta ütleb salmis 31:
"Siis te mõtlete oma halbadele eluviisidele ja tegudele, mis ei
olnud head; ja te põlastate iseendid oma süütegude ja jäleduste pärast."
Lõpuks peavad juudid oma süütegudega silmitsi seisma.
Nad mõistavad, et on Jumalat petnud,
rikkudes liidulepingut ning mitte elades oma kutsumuse järgi.
Selle mõistmine viib õige meeleparanduseni.
On vaid üks isik, kes võib viia meeleparanduseni-Püha Vaim.
Kui Vaim tuleb, vennad ja õed, siis ärge tõrjuge teda.
See on oluline, sest ma usun, et
Jumal tahab mõjutada ka Kogudust meelt parandama.
Kõike, mida olen Iisraeli koha rääkinud,
võib üle kanda ka Kogudusele.
Vajame meeleparandust sama kibedalt, kui Iisrael.
Me oleme oma põhiolemuselt sama kaugel sellest,
kes me peaksime olema, kui seda on Iisrael.
Tuleme tagasi Koguduse ja Iisraeli taastamise ühiste nimetajateni.
Kuid nüüd on mu teemaks Iisrael ja mitte Kogudus.
Jumal jätkab, salm 32: "Ma ei tee seda teie pärast, ütleb Issand Jumal,
see olgu teile teada!
Häbenege ja tundke piinlikkust oma eluviiside pärast, Iisraeli sugu!"
Jällegi rõhutab Jumal:"Ärge arvake, et te olete selle ära teeninud.
Teen seda, kuna Mina olen hea, ustab ja armuline,
sest Mina pean oma liidulepingut!"
Hüppame paar salmi edasi ja loeme peatüki viimasest salmist:
"Veel sedagi ma luban Iisraeli sool paluda mul teha nende heaks.."
Siin on suurepärane pilt sellest, kuidas Jumala ettemääratus ja
inimese vaba tahe on tasakaalus. Jumal ütleb:
"Vell selle kõik Ma teen, kuid mitte Teie pärast,
vaid seetõttu, et Ma olen otsustanud nii teha."
Jumal jätkab: "Tuleb aeg, mil Ma nõuan, et te reageeriksite sellele,
mida Mina teen. Nõuan, et te anudes palvetaksite,
et Ma teeksin seda, mida olen Ise otsustanud teha."
Üks parimaid palveid on Taaveti palve 1. Ajaraamatu 17. peatükis,
kui Jumal oli Taavetile ilmutanud, et Tal oli tema ja ta suguvõsa
jaoks plaan. Taavet ütles: "Issand, tee nii, nagu oled öelnud."
Kui palud seda palvet, püsid kindlana.
Pole tähtis otsustada, mida me tahame, et Jumal teeks.
Tähtsaim on see, mida Jumal on otsustanud teha ning
siis paluda, et Ta seda teeks.
See, mida Jumal teeb Iisraelile, on mudel sellest,
mida Ta teeb meile kui üksikindiviididele.
Lõpuks kaks asja. Rm 9:27-28.
Jumal kohtleb Iisraeli rahvana ning Ta on öelnud,
et kogu Iisrael pääseb.
Kuid "kogu Iisrael" tähendab jääki, kelle Jumal on valinud.
Jällegi puutume kokku Jumala kõikvõimsusega.
Rm 9:27 tsiteerib Paulus Jesajat:
"Kui Iisraeli laste arv oleks nagu mereliiv,
siiski pääsevad neist vaid riismed,"
Riismed ehk teatud määral rahvast, keda Jumal on valinud.
Nad pääsevad. Jälle näeme Jumala kõikvõimsust.
Teie näoilmed on hämmastunud.
Ka teie pole kristlased selletõttu, et valisite Kristuse,
vaid selletõttu, et Kristus valis teid.
Kui Tema poleks teid valinud,
poleks te kunagi suutnud Teda valida.
Algatus on Jumala, mitte inimese oma.
Kordan veekord, et kui Jumal ütleb, et kogu Iisrael pääseb,
siis kogu Iisrael tähendab vaid Jumala valitud rahvajääki.
Piiblis on vähemalt 12 kirjakohta,
kus sõna "jääk" viitab eriliselt just Iisraelile,
rahva jäägile, keda Jumal on valinud.
Veel üks Piibli kirjakoht: Rm 11: 25-26.
Rm 9. ,10. ja 11. ptk. käsitlevad Jumala plaane Iisraeli suhtes.
"Vennad, ..." kirjutab Paulus mittejuutidele,
"... te peate seda saladust mõistma..."
Kahjuks on enamik kristlasi üsna suures teadmatuses
selle saladuse suhtes.
"...et te ei rajaneks omaenese tarkusele...", mis on väga ohtlik.
Õpetussõnades öeldakse: "Ära pea ennast targaks,
karda Jumalat ja hoidu kurjast!" Siin on sulle ravim, mis
hoiab kogu su ihu tervena." Ära siis pea ennast targaks.
"et teile jääks teadmata see saladus...
et Iisraelile on osaliselt tulnud paadumus,
kuni paganate täiskogus on sisse astunud.."
Pöörake tähelepanu kahele väljendile:
"osaliselt" ja "kuni".
Juudid pole kunagi täielikult Iisraelist võõrdunud.
Alati on eksisteerinud ka Jumala valitud jääk.
Teatud aegadel oli jääk väike.
Kui Piibel räägib Jumala kohtust Iisraelile,
on järgmne sõna alati "kuni".
Sõnad rõhutavad seda, et kohus pole lõplik.
Pimedus või paadumus,
mis on tabanud Iisraeli, kestab selle hetkeni,
kuni muudest rahvastest määratud hulk on pääsenud.
Kogu Iisrael pääseb, kuid kogu Iisrael on jääk,
mille Jumal on ette määranud.
On oluline mõista, et Jumala tegevusel on järjekord.
Ta kogub kõigepealt teistest rahvastest määratud pääsejad kokku,
siis järgneb sellele Iisraeli pääste lõpptulemus.
Kui oleksid misjonitööl Aafrikas või Edela-Ameerikas,
võitmas hingi Jumala kuningriigile, siis sa kas teadlikult
või teadmata edendaksid Iisraeli pääsemist.
See on julgustav, sest paganarahvaste täisarv
peab täituma, enne kui Iisrael pääseb.
Ruti ja minu kuulutustöös on kaks tuummõtet:
Esimene on Matteuse 24:14:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Mis on selge märk lõpuajast?
Kuningriigi evangeeliumi kuulutamine kõigile rahvastele.
Teine kirjakoht on see: "Kui paganarahvaste arv saab täis,
pääseb kogu Iisrael."
See on Jumala tegevuse järjekord.
Kui palju aega mul veel on?
See ei võta enam kaua. Olge minuga kannatlikud.
Vaatame veel Js 60:12.
See salm on nii oluline, et ma ei taha sellest mööda minna.
Need sõnad on mõeldud Siionile, mis tähistab rahvast,
kellega Jumal on teinud lepingu, eriliselt Iisraeliga.
Issand ütleb:
"Sest rahvas või kuningriik, kes sind ei teeni, hukkub,
seesugused rahvad rüüstatakse sootuks."
Tähtis on pidada neid salme meeles,
ükskõik mis maa rahvas me ka poleks.
Jumal nõuab kõikidelt rahvastelt alistumist
Tema Iisraeli puudutavale plaanile.
Ta ütleb: "Kui te ei nõustu, siis Ma nõuan seda teilt."
Sündisin briti impeeriumi ajal,
siis, kui see oli kõigi aegade suurim impeerium.
Sündisin Indias, mida kutsuti brittide kalliskiviks,
briti impeeriumi kroonis.
Olen näinud selle impeeriumi langust ja hävinemist.
Ma ei väida, et see on katastroof,
kuid räägin, millega seoses impeerium lagunes.
Inglismaa tuli kahest maailmasõjast võitjana välja,
kuid aastal 1948 hakkas riik teadlikult ja salakavalalt ning
salatsevalt Iisraeli iseseisvuse vastu seisma.
Elasin sel ajal Iisraelis, olen inglane Inglismaa armeest.
Nii et mul on asjast vaatenurk.
Alates sellest hetkest varises inglaste maailmaimpeerium,
Britannia kahanes suuruselt teiseks impeeriumiks.
Miks räägin sellest Ameerikas? Seetõttu, et Ameerika valitsus
on suures ohus, seistes samale veale lähedal.
Mu sõber Lance Lambert, kes elab Iisraelis,
tõdes Ameerika valitsuse poliitika kohta seda, et
see on kokkupõrkekursil kõikvõimsa Jumalaga.
Riiki juhtisid tol ajal veel George Bush ja James Baker.
Paljud ameeriklased on hämmastunud
selleaegsete valimiste tulemustest, kuna riik
oli kokkupõrkekursil Jumalaga
Keegi ei või nii tehes jääda ellu.
Minu meelest on veel palju muudki,
mis on Jumala südamele lähedal, nagu võitlus abortide vastu.
Kuid kui Piiblis toodud olukorra põhjal midagi otsustada,
siis kõige olulisem asi Jumala silmis on Iisraeli taastamine.
Selle tähtsus ületab muud asjad. Paljudele see ei meeldi,
kuid Jumal teeb seda, mida Ta on otsustanud teha.
Nägin enda rahvuse vigu ja selle tagajärgi.
Tänu Jumalale, mul on hea olla,
kuna ma pole sidunud end ilmaliku riigivõimuga.
Minu esiisad olid impeeriumi üles ehitajad,
kuid mina ei ehita seda impeeriumi.
Mina ehitan Jumala kuningriiki.
Iga kristlane peab ükskord otsustama, kas ta tahab
olla natsionalist või patrioot.
Sest patrioot asetab Jumala kuningriigi
oma riiklikest huvidest ettepoole, kuid natsionalist
asetab oma riigi huvid Jumala kuningriigist ettepoole.
Kui tahate hullu näidet natsionalismi tragöödiast,
meenutage Saksamaad 1930-ndatel ja 1940-ndatel.
Saksamaal oli palju uuesti sündinud kristlasi.
Nad tundsid evangeeliumi, kuid ma oletan, et
90% neist olid rohkem natsionalistid kui kristlased.
Kuna nad mõtlesid, et Hitler suudab nende riigi probleemid lahendada,
valisid nad ta oma riigi juhiks.
Tagajärjed on ajalukku kirjutatud.
Vennad ja õed kõikjal, õppigem sellest!
Kuulake, kui veel saate.
Paluge, et teie riigi valitsus ei teeks samu vigu, nagu tegid inglased.
Jumal õnnistagu teid!
Tõlge: Lemme-Getter Bogatkin